Перамога ў Гродна для віцяблян стала першай у цяперашнім чэмпіянаце. Госці ў чатырох першых турах разжыліся толькі двума ачкамі, а затым нечакана буйна перайгралі нашу каманду. Хоць, калі меркаваць па многіх асноўных гульнявым паказчыках, матч цалкам мог скончыцца перамогай гаспадароў. У карысць жоўта-зялёных казалі выніковыя паказчыкі валодання мячом – 61,15% супраць 38,85%, удараў па браме – 16 супраць 9, кутавых – 6 супраць 0, дакладных перадач – 433 супраць 251, або 78% супраць 71%... Тым не менш, матч быў прайграны буйна. Выніковы лік першага матчу для гродзенцаў быў шокам – 1:4!